ai4bharat/Pralekha huggingface dataset:
যুবওক্রীড়াবিষয়কমন্ত্রক
সমাজসেবা ও অগ্রগতির বিভিন্ন ক্ষেত্রে অসাধারণ কাজকর্ম ও অবদানের স্বীকৃতি-স্বরূপ জাতীয় যুব পুরস্কার প্রদান করলেন শ্রী কিরেণ রিজিজু
নয়াদিল্লি, ১৩ আগস্ট, ২০১৯
কেন্দ্রীয় যুব বিষয়ক ও ক্রীড়া মন্ত্রী শ্রী কিরেণ রিজিজু সোমবার নতুন দিল্লিতে এক অনুষ্ঠানে স্বাস্থ্য, মানবাধিকার প্রসার, সক্রিয় নাগরিক, সর্বজনীন পরিষেবার মতো সামাজিক তথা অগ্রগতির বিভিন্ন ক্ষেত্রে অসাধারণ কাজকর্ম এবং অবদানের স্বীকৃতি-স্বরূপ ব্যক্তি-বিশেষ ও সংগঠনকে জাতীয় যুব পুরস্কারে সম্মানিত করেছেন। এ ধরণের পুরস্কার-প্রদানের উদ্দেশ্য হ’ল জাতীয় উন্নয়ন ও সমাজসেবার ক্ষেত্রে উৎকর্ষতা অর্জনে তরুণদের উৎসাহিত করা, যাতে তাঁদের মধ্যে কর্তব্য পালনের মানসিকতা গড়ে তোলা যায়। একই সঙ্গে, সুনাগরিক হিসাবে তরুণদের ব্যক্তিগত সম্ভাবনার বিকাশ ঘটানো। সমাজসেবা সহ জাতীয় উন্নয়নের জন্য যুবসম্প্রদায়ের সঙ্গে যুক্ত কাজকর্মে বিশেষ অবদান রাখার ক্ষেত্রে স্বেচ্ছাসেবী সংগঠনগুলিকে এই পুরস্কার দেওয়া হয়ে থাকে।
পুরস্কার-প্রদান অনুষ্ঠানে শ্রী রিজিজু ‘চায়না থ্রু আইজ অফ ইন্ডিয়ান ইউথ – ২০১৯’ শীর্ষক আলোকচিত্র প্রদর্শনীরও উদ্বোধন করেন। সম্প্রতি চীনের সঙ্গে ভারতেরন যুব বিনিময় কর্মসূচিতে অংশগ্রহণকারী যুব প্রতিনিধিরা যে সমস্ত আলোকচিত্র লেন্স বন্দি করেছেন, তা নিয়েই এই প্রদর্শনীর আয়োজন করা হয়েছে। আন্তর্জাতিক যুব দিবস উপলক্ষে পুরস্কারজয়ী প্রত্যেককে অভিনন্দন ও শুভেচ্ছা জানিয়ে শ্রী রিজিজু বলেন, প্রধানমন্ত্রী শ্রী নরেন্দ্র মোদীজির সুচিন্তিত দৃষ্টিভঙ্গী অনুসরণ করে মন্ত্রক যুবসম্প্রদায়কে অনুপ্রাণিত করতে বিভিন্ন কর্মসূচির আয়োজন করছে। জাতীয় যুব পুরস্কার প্রদান অনুষ্ঠান এই কর্মসূচিগুলির অন্যতম একটি।
CG/BD/SB
(Visitor Counter : 125
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৭শে জুলাই, ২০২১
দেশজুড়ে টিকাকরণ অভিযানে এ পর্যন্ত ৪৪ কোটি ১৯লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ৬ লক্ষ ২১হাজার ৪৬৯ জন।
বর্তমানে কোভিড মুক্ত হওয়ার হার ৯৭.৩৯%।
গত চব্বিশ ঘন্টায় আরোগ্য লাভ করেছেন ৪২,৩৬৩ জন।
এই সময়ে নতুন করে সংক্রমিত হয়েছেন ২৯,৬৮৯ জন। ১৩২ দিন পর দেশে এক দিনে ৩০ হাজারের কম সংক্রমিত হয়েছেন।
ভারতে চিকিৎসাধীন সংক্রমিতের সংখ্যা বর্তমানে ৩,৯৮,১০০জন । ১২৪ দিন পর দেশে চিকিৎসাধীন সংক্রমিতের সংখ্যা ৪ লক্ষের নীচে নামলো।
মোট সংক্রমিতের মাত্র ১.২৭% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩৩%।
দৈনিক সংক্রমিতের হার ৫%র কম౼আজ এই হার ১.৭৩%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৫কোটি ৯১ লক্ষ।
CG/CB/
(
কয়লামন্ত্রক
কয়লা খনি নিলামের সময়সীমায় সংশোধন
দরপত্র জমা দেওয়ার সময়সীমা আরও বাড়িয়ে ২০২১-এর ৮ জুলাই
নয়াদিল্লি, ২২ জুন, ২০২১
কয়লা মন্ত্রক আজ ২০১৫-র কয়লা খনি আইনের  আইন) এবং ১৯৫৭-র খনি ও খনিজ  আইনের আওতায়  কয়লা খনি নিলামের সময়সীমা সংশোধন সম্পর্কিত বিজ্ঞপ্তি জারি করেছে।
এতে আরও বলা হয়েছে ২০২১-এর ২৫ মার্চ দরপত্র আহ্বান সম্পর্কিত বিজ্ঞপ্তির সঙ্গে সঙ্গতি রেখে দরপত্র আহ্বানকারীদের নাম নথিভুক্তিকরণের শেষ দিন এবং এমএসটিসি ওয়েবসাইটে দরপত্রের নথিপত্র বিক্রয় এবং দরপত্র জমা দেওয়ার শেষ তারিখ সংশোধন করা হয়েছে। সংশোধিত বিজ্ঞপ্তি অনুযায়ী দরপত্র জমা দেওয়ার শেষ দিন বাড়িয়ে আগামী ৮ জুলাই, বৃহস্পতিবার করা হয়েছে। কয়লা খনি নিলাম এবং দরপত্র জমা দেওয়ার সংশোধিত সময়সীমা এমএসটিসি ওয়েবসাইটে আপলোড করা হবে।
বিজ্ঞপ্তি সম্পর্কে জানতে নিচের লিঙ্কে ক্লিক করুন -
http://www.coal.nic.in/sites/default/files/2021-06/22-06-2021.pdf
CG/BD/DM/
(Visitor Counter : 123
প্রধানমন্ত্রীরদপ্তর
প্রধানমন্ত্রী সুরাটে অত্যাধুনিক পরিষেবা সম্বলিত হাসপাতাল উদ্বোধন করলেন
আয়ুষ্মান ভারত স্বাস্থ্য পরিষেবা ও সুযোগ-সুবিধায় উন্নতি ঘটাবে
নয়াদিল্লি, ৩০ জানুয়ারি, ২০১৯
প্রধানমন্ত্রী শ্রী নরেন্দ্র মোদী আজ সুরাটে অত্যাধুনিক পরিষেবা সম্বলিত সুপার স্পেশালিটি রাসিলাবেন সেবন্তীলাল শাহ্ভেনাস হাসপাতালের উদ্বোধন করেন।আয়ুষ্মান ভারত প্রকল্পের আওতায় সাধারণ মানুষ এই হাসপাতালের চিকিৎসা পরিষেবা পাবেন বলে তিনি সন্তোষ প্রকাশ করেন।
এই উপলক্ষে এক জনসভায় ভাষণে প্রধানমন্ত্রী বলেন, সরকার এক সুস্থ ভারত গড়ে তোলার লক্ষ্যে কাজ করে চলেছে।গরিব মানুষের স্বার্থবাহী যে সমস্ত পদক্ষেপ সরকার গ্রহণ করেছে, তিনি সেকথাও উল্লেখ করেন।মাতৃত্বকালীন মৃত্যু হার কমানোর ক্ষেত্রে শ্রী মোদী প্রধানমন্ত্রী সুরক্ষা মাতৃত্ব অভিযান ও মিশন ইন্দ্রধনুষ কর্মসূচির গুরুত্বের কথা জোর দিয়ে বলেন।
লালকেল্লা থেকে প্রধানমন্ত্রীর স্বচ্ছতা অভিযানের ঘোষণা প্রসঙ্গে যাঁরা বিদ্রুপ করেছিলেন, তাঁদের উপযুক্ত জবাব দিয়ে শ্রী মোদী বলেন, আজ ব্যাপক স্বচ্ছতা অভিযানের দরুণ প্রায় ৯৭ শতাংশ মানুষ পরিচ্ছন্ন শৌচাগারের সুবিধা পাচ্ছেন।প্রতিকারমূলক স্বাস্থ্য পরিষেবার গুরুত্বের ওপর জোর দিয়ে প্রধানমন্ত্রী বলেন, সমগ্র বিশ্ব সুস্বাস্থ্যের ক্ষেত্রে যোগচর্চার ভূমিকাকে মান্যতা দিয়েছে।
প্রধানমন্ত্রী বলেন, আয়ুষ্মান ভারত প্রকল্প এমন এক অনুকূল বাতাবরণ গড়ে তুলবে, যা এক স্বাস্থ্যকর ভারত গঠনে সাহায্য করবে।এই প্রকল্প দেশের দ্বিতীয় ও তৃতীয় শ্রেণীর শহরগুলিতেও নতুন হাসপাতাল স্থাপনে গুরুত্বপূর্ণ ভূমিকা নেবে।এর ফলে, স্বাস্থ্য পরিচর্যা ক্ষেত্রে কর্মসংস্থানের সুযোগ-সুবিধা বৃদ্ধি পাবে বলেও তিনি অভিমত প্রকাশ করেন।এখন পর্যাপ্ত পরিমাণে বিভিন্ন ধরণের জেনেরিক ওষুধপত্র পাওয়া যাচ্ছে, যার ফলে স্বাস্থ্য পরিষেবার খরচই কমেনি, একই সঙ্গে বহু মূল্যবান জীবন রক্ষা করাও সম্ভব হয়েছে বলে শ্রী মোদী জানান।
আর্থিক দিক থেকে দুর্বলতর শ্রেণীর জন্য ১০ শতাংশ সংরক্ষণের ক্ষেত্রে প্রথম রাজ্য হিসাবে যে উদ্যোগ গুজরাট নিয়েছে, প্রধানমন্ত্রী তার জন্যও অভিনন্দন জানান।
CG/BD/SB
(Visitor Counter : 103
স্বাস্থ্যওপরিবারকল্যাণমন্ত্রক
কোভিড-১৯-এর সংক্রমিতদের আরোগ্যের হার বৃদ্ধি পেয়ে হয়েছে ৫৯.৪৩%
চিকিৎসাধীন সংক্রমিতদের থেকে ১ লক্ষ ৩০ হাজারের বেশি মানুষ সুস্থ হয়ে উঠেছেন
নতুনদিল্লী, ১ জুলাই, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি সমন্বিতভাবে নানা উদ্যোগ গ্রহণ করায় তার সুফল পাওয়া যাচ্ছে।
চিকিৎসাধীন সংক্রমিতদের থেকে এক লক্ষ ৩০ হাজারের কাছাকাছি ౼১,২৭,৮৬৪ জন বেশী সুস্থ হয়ে উঠেছেন।
কোভিড সংক্রমিতদের সুস্থ হয়ে ওঠার হার ৫৯.৪৩ শতাংশ। গত ২৪ ঘন্টায় ১৩,১৫৭জন সুস্থ হয়েছেন। দেশে মোট ৩,৪৭,৯৭৮ জন সুস্থ হয়েছেন। বর্তমানে ২,২০,১১৪জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। সরকারী পরীক্ষাগার ৭৬৪টি ও বেসরকারি পরীক্ষাগার ২৯২টি ౼অর্থাৎ মোট ১০৫৬টি পরীক্ষাগার এই মুহূর্তে দেশের নানা প্রান্তে রয়েছে। এর মধ্যে ৩৬৫টি সরকারী ও ২১১টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৬৭টি সরকারি ও ২৭টি বেসরকারী পরীক্ষাগারে  ট্রুন্যাটের মাধ্যমে এবং ৩২টি সরকারি ও ৫৪টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
গত ২৪ ঘন্টায় ২,১৭,৯৩১টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে মোট ৮৮,২৬,৫৮৫টি নমুনার পরীক্ষা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
সামাজিকন্যায়ওক্ষমতায়নমন্ত্রক
তপশিলি জাতি ও অন্যান্যদের জন্য প্রাক্-মাধ্যমিক বৃত্তি প্রকল্প এবং মাধ্যমিক উত্তীর্ণ তপশিলি জাতিভুক্ত ছাত্রছাত্রীদের জন্য বৃত্তি প্রকল্প
নয়াদিল্লি, ২৫ সেপ্টেম্বর, ২০২৩
মাধ্যমিক উত্তীর্ণ তপশিলি জাতিভুক্ত ছাত্রছাত্রীদের জন্য বৃত্তি প্রকল্পের সুবিধা পাবে, সেইসব ছাত্রছাত্রীরা, যাঁরা এদেশে পড়াশুনা করবেন এবং তাঁদের বাবা-মা/অভিভাবকদের বার্ষিক আয় হতে হবে ২ লক্ষ ৫০ হাজার টাকার মধ্যে। তপশিলি জাতিভুক্ত ছাত্রছাত্রীদের উচ্চ শিক্ষায় আরও বেশি করে অংশগ্রহণের জন্য কেন্দ্রীয় সরকারের এই উদ্যোগ। ২০২৫-২৬ সালের মধ্যে তপশিলি জাতিভুক্ত ছাত্রছাত্রীদের উচ্চ শিক্ষায় অংশগ্রহণের হার যাতে ২৩ শতাংশ থেকে বেড়ে জাতীয় হারের সমান হয় – তা নিশ্চিত করতে সরকার উদ্যোগ নিয়েছে।
তপশিলি জাতি ও অন্যান্যদের জন্য প্রাক্-মাধ্যমিক বৃত্তি প্রকল্পটি একটি কেন্দ্রীয় সরকারের প্রকল্প। তপশিলি জাতিভুক্ত এবং যাঁরা ঝুঁকির কাজে যুক্ত, সেইসব পরিবারের ছেলেমেয়েদের সাক্ষর করে তুলে যথাযথ শিক্ষাদান নিশ্চিত করাই এই প্রকল্পের উদ্দেশ্য। এর মধ্যে যাঁরা হাতে করে জঞ্জাল পরিষ্কার করেন তাঁদের এবং বিভিন্ন চর্ম শিল্পের সঙ্গে যুক্ত শ্রমিকদের সন্তানরা রয়েছেন।
প্রাক্-মাধ্যমিক বৃত্তি প্রকল্পটিতে বেশ কিছু পরিবর্তন করা হয়েছে, যাতে সংশ্লিষ্ট পরিবারগুলির ছেলেমেয়েরা শিক্ষালাভে উৎসাহী হয়। এই প্রকল্পে কেন্দ্র ৬০ শতাংশ তহবিলের যোগান দেবে। তবে, উত্তর-পূর্বাঞ্চলের রাজ্য, উত্তরাখন্ড ও হিমাচল প্রদেশে ৯০ শতাংশ তহবিল যোগান কেন্দ্রীয় সরকার দিয়ে থাকে। যেসব কেন্দ্রশাসিত অঞ্চলের বিধানসভা নেই, সেখানে পুরো অর্থই কেন্দ্রীয় সরকার দিয়ে থাকে। পুরো প্রক্রিয়াটি স্বচ্ছভাবে করার জন্য যোগ্য প্রার্থীদের নথি অনলাইনে যাচাই করা হয়। আধার ব্যবস্থাপনায় কেন্দ্রীয় সরকারের আর্থিক সাহায্যের অংশটি প্রত্যক্ষ সুবিধা হস্তান্তর পদ্ধতিতে সুবিধাভোগীদের কাছে পাঠানো হয়। এক্ষেত্রে রাজ্য সরকারগুলি তাদের আর্থিক সাহায্য সংশ্লিষ্ট ছাত্রছাত্রীদের কাছে পাঠিয়ে কিনা – সেটি নিশ্চিত করা হয়।
২০২৩-২৪ অর্থবর্ষে প্রাক্-মাধ্যমিক বৃত্তি প্রকল্পে ৬ লক্ষ ২৫ হাজার সুবিধাভোগীকে মোট ১৪১ কোটি ১ লক্ষ টাকা কেন্দ্রীয় সরকার পাঠিয়েছে। মাধ্যমিক উত্তীর্ণ তপশিলি জাতিভুক্ত ছাত্রছাত্রীদের জন্য বৃত্তি প্রকল্পের কেন্দ্রীয় অনুদান বাবদ ১ হাজার ৫১৬ কোটি ৮৪ লক্ষ টাকা ১২ হাজার ৭০ হাজার জন সুবিধাভোগীর ব্যাঙ্ক অ্যাকাউন্টে পাঠানো হয়েছে।
PG/CB/SB
(Visitor Counter : 26
জলশক্তি মন্ত্রক
‘স্বচ্ছতা হি সেবা অভিযান’ ‘জন-আন্দোলন’-এর রূপ নিয়েছে
নয়াদিল্লি, ২৯ সেপ্টেম্বর ২০২৩
‘বর্জ্যমুক্ত ভারত’ নামে ‘স্বচ্ছতা হি সেবা অভিযান’ দেশজুড়ে গত ১৫ দিন ধরে উদযাপিত হচ্ছে। পরিচ্ছন্নতা গড়ে তোলাই হল এর মূল প্রতিপাদ্য বিষয়। প্রধানমন্ত্রী শ্রী নরেন্দ্র মোদীর স্বচ্ছতা অভিযানের ডাকে সাড়া দিয়ে এ পর্যন্ত প্রায় ৩২ কোটি মানুষ দেশব্যাপী এই অভিযানে যোগ দিয়েছেন। প্রতিদিন গড়ে ২ কোটি ৩০ লক্ষ মানুষ এতে অংশ নেন। এর মধ্য দিয়ে দেশের ঐক্য ও সঙ্কল্পবোধ প্রতিভাত হচ্ছে। এই জন-আন্দোলন নানাভাবে ফলদায়ক হয়েছে। দেশের ৭৫ শতাংশ গ্রাম উন্মুক্ত স্থানে শৌচমুক্ত গ্রাম হিসেবে চিহ্নিত হয়েছে বলে কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত জানিয়েছেন। তার পাশাপাশি কঠিন ও তরল বর্জ্য নিষ্কাষণের ব্যবস্থা করা হয়েছে। এর মাধ্যমে পরিচ্ছন্নতা ও স্বাস্থ্যবিধির প্রতি সরকারের অবিচল সঙ্কল্প ফুটে ওঠে।
যে ৩২ কোটি মানুষ গত ১৪ দিনে এই অভিযানে অংশ নিয়েছেন তাঁদের মধ্যে প্রায় ১৫ কোটি মানুষ শ্রমদানে অংশ নেন। ৫,৩০০ সমুদ্র সৈকত, ৪,৩০০ নদীর পাড় এবং জলখাতের পুনরুন্নয়ন ইত্যাদি এই কর্মসূচির আওতায় আনা হয়। এই প্রচুর সংখ্যক মানুষের অংশগ্রহণের মধ্য দিয়ে জন-আন্দোলনের যে শক্তি তা প্রকাশ পাচ্ছে এবং দ্রুত সামাজিক রূপান্তর ঘটাচ্ছে।
১৫ দিনব্যাপী এই পরিচ্ছন্নতা অভিযানের চূড়ান্ত রূপ প্রকাশ পাবে পয়লা অক্টোবর। ‘এক তারিখ, এক ঘন্টা, এক সাথ’ অর্থাৎ, সকাল ১০টার সময় ১ ঘন্টার জন্য পরিচ্ছন্নতার উদ্দেশ্যে স্বেচ্ছা শ্রমদান দেশজুড়ে বিভিন্ন স্থানে উদযাপিত হবে। সমাজের সমস্ত স্তরে পরিচ্ছন্নতার গুরুত্বকে তুলে ধরতে প্রধানমন্ত্রী শ্রী নরেন্দ্র মোদী ‘মন কি বাত’-এর ১০৫তম অধ্যায়ে সমস্ত নাগরিকের কাছে পয়লা অক্টোবর সকাল ১০টার সময় ১ ঘন্টা স্বেচ্ছা শ্রমদানের আহ্বান জানিয়েছেন। গান্ধী জয়ন্তীর প্রাক্কালে ‘বাপু’র প্রতি ‘স্বচ্ছাঞ্জলি’ প্রদর্শনে নাগরিকদের যৌথভাবে সামিল হতে বলেন তিনি।
সরকারের বিভিন্ন দপ্তর স্বচ্ছ ভারত অভিযানে অংশ নিচ্ছে। পর্যটন মন্ত্রক ১০৮টি স্থানে পরিচ্ছন্নতা অভিযানের অঙ্গ হিসেবে পরিচ্ছন্নতার জন্য জীবনশৈলী  সংক্রান্ত ভ্রমণ কর্মসূচি গ্রহণ করেছে। কেন্দ্রীয় তথ্য ও সম্প্রচার মন্ত্রক দেশজুড়ে সমস্ত সিনেমা হল-এ পরিচ্ছন্নতার ওপর ভিডিও প্রদর্শন সুনিশ্চিত করেছে।
এই পরিচ্ছন্নতা অভিযানের আরও একটি উল্লেখযোগ্য দিক হল সাফাই কর্মীদের জন্য কল্যাণমূলক কাজের উদ্যোগ। তাঁদের জন্য স্বাস্থ্য পরীক্ষা শিবির, যোগ শিবির ইত্যাদির আয়োজন করা হয়। বহু সংখ্যক মহিলা একটি গ্রামকে বেছে নিয়ে সেখানে স্বেচ্ছায় শ্রমদান করছেন। স্কুল-কলেজের ছাত্রছাত্রীদের মধ্যেও এই অভিযান ব্যাপক সাড়া ফেলেছে।
জন-কর্মসূচির অঙ্গ হিসেবে স্বচ্ছতা শপথ, স্বচ্ছতা দৌড়, মানবশৃঙ্খল, অফিস ও সংলগ্ন এলাকায় পরিচ্ছন্নতা অভিযান, একবার ব্যবহারযোগ্য প্লাস্টিক বর্জন এবং বর্জ্যকে শূন্যে নামিয়ে নিয়ে আসার জন্য শপথ নেওয়া যার মধ্য দিয়ে পরিচ্ছন্ন ও স্বাস্থ্যকর পরিবেশ গড়ে তোলা সম্ভব হয়।
‘স্বচ্ছতা হি সেবা, ২০২৩’ অভিযানে স্বেচ্ছা শ্রমদান এবং জনসাধারণের অংশগ্রহণের মধ্য দিয়ে দেশের একতা ফুটে উঠেছে। ব্যক্তি, সম্প্রদায় এবং সরকারি সংস্থার এক যৌথ অংশগ্রহণের মধ্য দিয়ে ‘স্বচ্ছ ভারত মিশন’ এক সফল এবং কার্যকরী ব্যবস্থা হিসেবে প্রকাশ পেয়েছে।
(PG/AB/DM
স্বাস্থ্যওপরিবারকল্যাণমন্ত্রক
কোভিড - ১৯ এর বিষয়ে সর্বশেষ তথ্য
সুস্থ হয়ে ওঠার হার বৃদ্ধি পেয়ে হয়েছে ৪৯.৪৭%
এ পর্যন্ত মোট ১,৪৭,১৯৪ জন সুস্থ হয়েছেন
নতুন দিল্লি, ১২ জুন, ২০২০
দেশে কোভিড সংক্রমিতদের সুস্থ হয়ে ওঠার হার বৃদ্ধি পাচ্ছে, এই মুহূর্তে এর পরিমাণ ৪৯.৪৭ শতাংশ। গত ২৪ ঘন্টায় ৬১৬৬ জন কোভিড-১৯ সংক্রমিত রোগী সুস্থ হয়েছেন। ফলে মোট সুস্থ হয়ে ওঠার সংখ্যা হল ১,৪৭,১৯৪ জন। বর্তমানে ১,৪১,৮৪২ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
লকডাউনের শুরুতে যেখানে সংক্রমিতে হার দ্বিগুণ হচ্ছিল ৩.৪ দিনে, সেখানে বর্তমানে ১৭.৪ দিনে সংক্রমিতের হার দ্বিগুণ হচ্ছে।
ক্যাবিনেট সচিব, সমস্ত রাজ্যের মুখ্যসচিব, স্বাস্থ্য সচিব ও নগরোন্নয়ন দপ্তরের সচিবদের সঙ্গে ভিডিও কনফারেন্সের মাধ্যমে একটি বৈঠক করেছেন। বৈঠকে কোভিড – ১৯ এর যথাযথ ব্যবস্থাপনার জন্য রাজ্যগুলিকে কনটেনমেন্ট এলাকা, নমুনা পরীক্ষা ও রোগী শনাক্তকরণ এবং স্বাস্থ্য পরিষেবার পরিকাঠামোর উন্নয়নে গুরুত্ব দিতে বলা হয়েছে।
রাজ্যগুলিকে পরামর্শ দেওয়া হয়েছে, এই ভাইরাসের সংক্রমণ আটকাতে সংক্রমণের কেন্দ্রস্থলগুলিতে বিশেষ নজর দিতে হবে এবং কনটেনমেন্ট এলাকার নিয়মকানুনও কঠোরভাবে পালন করার নির্দেশ দেওয়া হয়েছে। এই এলাকায় বাড়ি বাড়ি গিয়ে নজরদারি চালানোর ওপর জোর দেওয়া হয়েছে। এছাড়াও স্বাস্থ্য ক্ষেত্রে প্রয়োজন মতো লজিস্টিক এবং চিকিৎসক, নার্স, স্বাস্থ্যকর্মী সহ প্রশিক্ষিত মানব সম্পদ নিশ্চিত করতে বলা হয়েছে।
প্রবীণ নাগরিক এবং যাঁরা বিভিন্ন জটিল অসুখে ভুগছেন ౼ এরকম ঝুঁকিপূর্ণ নাগরিকদের জন্য প্রতিরোধমূলক ব্যবস্থা নিতে হবে। কারোর সংক্রমণের লক্ষণ দেখা দিলে, তক্ষুনি সংশ্লিষ্ট কর্তৃপক্ষকে জানাতে হবে। এছাড়াও শারীরিক দূরত্ব বজায় রাখা এবং অন্যান্য বিধিনিষেধ যাতে যথাযথভাবে পালন করা হয়, রাজ্যগুলিকে সেদিকেও খেয়াল রাখতে বলা হয়েছে।
আইসিএমআর কোভিড সংক্রমণের নমুনা পরীক্ষার ক্ষমতা আরো বৃদ্ধি করেছে। দেশে বর্তমানে ৬৩৭টি সরকারি এবং ২৪০টি বেসরকারী অর্থাৎ মোট ৮৭৭টি পরীক্ষাগারে নমুনা পরীক্ষা করা যাচ্ছে। গত ২৪ ঘন্টায় ১,৫০,৩০৫টি নমুনা পরীক্ষা করা হয়েছে। এ পর্যন্ত মোট ৫৩,৬৩,৪৪৫টি নমুনা পরীক্ষা করা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/SFS
প্রধানমন্ত্রীরদপ্তর
বিশ্ব স্বাস্থ্য দিবসে প্রধানমন্ত্রী শুভেচ্ছা জানিয়েছেন এবং সবার সুস্বাস্থ্য ও সুস্থতার জন্য প্রার্থনা করেছেন
নয়াদিল্লি, ০৭ এপ্রিল, ২০২২
প্রধানমন্ত্রী শ্রী নরেন্দ্র মোদী বিশ্ব স্বাস্থ্য দিবসে শুভেচ্ছা জানিয়েছেন এবং সকলের সুস্বাস্থ্য ও সুস্থতার জন্য প্রার্থনা করেছেন। তিনি স্বাস্থ্য ক্ষেত্রের সঙ্গে যুক্ত সকলের প্রতি কৃতজ্ঞতা প্রকাশ করেছেন। প্রধানমন্ত্রী বলেছেন, আয়ুষ্মান ভারত ও প্রধানমন্ত্রী জনঔষধি প্রকল্প দেশের নাগরিকদের জন্য উন্নতমানের ও সাশ্রয়ী মূল্যে স্বাস্থ্য সেবা সুনিশ্চিত করতে গুরুত্বপূর্ণ ভূমিকা পালন করেছে। তিনি আরও জানান, গত ৮ বছরে চিকিৎসা শিক্ষা খাতে দ্রুত পরিবর্তন এসেছে। বেশ কিছু নতুন মেডিকেল কলেজ তৈরি হয়েছে। তিনি বলেন, কেন্দ্রীয় সরকার স্থানীয় ভাষায় মেডিসিনের বিষয়ে পড়াশুনা চালু করার জন্য প্রয়াস চালাচ্ছে। এতে অগণিত তরুণ তরুণীর আকাঙ্খা ডানা মেলবে।
একাধিক ট্যুইটে প্রধানমন্ত্রী জানান, “আরোগ্যম পরম ভাগ্যম স্বাস্থ্যম সর্বার্থসাধনম্।।
বিশ্ব স্বাস্থ্য দিবসের শুভেচ্ছা। সবাই সুস্বাস্থ্য ও সুস্থতা লাভ করুন। আজ স্বাস্থ্য ক্ষেত্রের সঙ্গে যুক্ত সংশ্লিষ্ট সকলের প্রতি কৃতজ্ঞতা প্রকাশের দিন। তাঁদের কঠোর পরিশ্রম আমাদের বসুন্ধরাকে সুরক্ষিত রেখেছে”।
“কেন্দ্রীয় সরকার ভারতের স্বাস্থ্য পরিকাঠামো বাড়ানোর জন্য নিরন্তর পরিশ্রম করে চলেছে। নাগরিকদের জন্য উন্নত মানের ও সাশ্রয়ী মূল্যে স্বাস্থ্যসেবা সুনিশ্চিত করার উপর নজর দেওয়া হচ্ছে। এটি প্রত্যেক ভারতীয়কে গর্বিত করে যে, আমাদের দেশেই বিশ্বের বৃহত্তম স্বাস্থ্য সেবা প্রকল্প আয়ুষ্মান ভারত রয়েছে”।
“আমি প্রধানমন্ত্রী জনঔষধির মতো প্রকল্পগুলির সুবিধাভোগীদের সঙ্গে আলাপচারিতা করার সময় খুবই আনন্দ অনুভব করি। সাশ্রয়ী মূল্যে স্বাস্থ্য সেবার উপর আমাদের নজর দেওয়ার ফলে দরিদ্র ও মধ্যবিত্তের জন্য উল্লেখযোগ্য সঞ্চয় নিশ্চিত হয়েছে। একই সময়ে আমরা সকলের কল্যাণে গতি আনতে আয়ুষ্মান নেটওয়ার্ককে শক্তিশালী করছি”।
গত আট বছরে চিকিৎসা ক্ষেত্রে দ্রুত পরিবর্তন এসেছে। বেশ কয়েকটি নতুন মেডিকেল কলেজ তৈরি হয়েছে। স্থানীয় ভাষায় মেডিসিনের বিষয়ে পড়াশুনা চালু করার জন্য আমাদের সরকারের উদ্যোগ অগণিত তরুণ তরুণীর আশা-আকাঙ্খাকে ডানা মেলতে সাহায্য করবে”।
CG/SS/SB
(
প্রধানমন্ত্রীরদপ্তর
আন্তর্জাতিক ব্যাঘ্র দিবসে বন্য প্রাণী প্রেমীদের শুভেচ্ছা জানিয়েছেন প্রধানমন্ত্রী
নতুন দিল্লি, ২৯ জুলাই, ২০২১
প্রধানমন্ত্রী শ্রী নরেন্দ্র মোদী বন্য প্রাণী প্রেমীদের, বিশেষ করে যারা বাঘ সংরক্ষণের প্রতি আগ্রহী তাদের আন্তর্জাতিক ব্যাঘ্র দিবসে শুভেচ্ছা জানিয়েছেন।
একাধিক ট্যুইট বার্তায় প্রধানমন্ত্রী বলেছেন;
“#আন্তর্জাতিক ব্যাঘ্র দিবসে বন্য প্রাণী প্রেমী, বিশেষত যারা বাঘ সংরক্ষণের প্রতি আগ্রহী, তাদের শুভেচ্ছা জানাই। বিশ্বব্যাপী যত বাঘের সংখ্যা রয়েছে তার ৭০ শতাংশই ভারতে বাস, আমরা আমাদের বাঘের নিরাপদ বাসস্থান সুনিশ্চিত করতে এবং বাঘ-বান্ধব ইকো ব্যবস্থাপনা বিষয়ে প্রচারের জন্য দৃঢ় প্রতিশ্রুতিবদ্ধ।
১৮টি রাজ্যে ৫১টি ব্যাঘ্র সংরক্ষণ কেন্দ্র রয়েছে। ২০১৮ সালে শেষ বাঘ শুমারি অনুযায়ী বাঘের সংখ্যা বৃদ্ধি পেয়েছে। বাঘ সংরক্ষণের বিষয়ে সেন্ট পিটার্সবার্গে ঘোষণার নির্ধারিত সময়ের ৪ বছর আগেই ভারত বাঘের সংখ্যা দ্বিগুণ করার লক্ষ্য অর্জন করেছে।
স্থানীয় সম্প্রদায়কে যুক্ত করে বাঘ সংরক্ষণের কৌশলে ভারত বিশেষ গুরুত্ব দিয়েছে। আমরা আমাদের শতাব্দী প্রাচীন ঐতিহ্যকে অনুসরণ করছি, যা আমাদের শিখিয়েছে যে প্রাণী ও উদ্ভিদকূলের সঙ্গে সামঞ্জস্যপূর্ণ জীবনযাপন করা উচিত, কারণ তারা সকলেই আমাদের সঙ্গে এই পৃথিবীতে বসবাস করে।”
CG/SS/SKD
(Visitor Counter : 194
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৭৩ কোটির মাইলফলক ছাড়িয়েছে
জাতীয় স্তরে সুস্থতার হার বর্তমানে ৯৭.৪৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৩ হাজার ৩৭৬
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৯১ হাজার ৫১৬, যা দেশে মোট আক্রান্তের ১.১৮ শতাংশ
সাপ্তাহিক-ভিত্তিতে আক্রান্তের হার ২.২৬ শতাংশ, যা গত ৭৮ দিন ৩ শতাংশের নীচে
নয়াদিল্লি, ১১ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৫ লক্ষ ২৭ হাজার ১৭৫। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৭৩ কোটি ৫ লক্ষ ৮৯ হাজার ৬৮৮=র মাইলফলক ছাড়িয়েছে।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৬৩,৩২৯
৮৫,৭০,৩৪০
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৩৫,৪৫২
১,৩৯,১০,৩৮৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
২৯,৩৪,৩৫,১২১
৪,১১,০৩,২৫৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৪,২০,৯৬,০৮৯
৬,১৬,৯২,১২১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,২৩,১১,৪৩৬
৪,৮৭,৭২,১৬০
|
|
মোট
|
|
|
|
৭৩,০৫,৮৯,৬৮৮
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
আরও একটি উল্লেখযোগ্য অগ্রগতি হিসাবে দেশে গত ২৪ ঘণ্টায় সুস্থতার সংখ্যা ৩২ হাজার ১৯৮। মহামারী শুরুর সময় থেকে দেশে এখনও পর্যন্ত মোট সুস্থতার সংখ্যা ৩ কোটি ২৩ লক্ষ ৭৪ হাজার ৪৯৭।
একইভাবে, জাতীয় স্তরে সুস্থতার হার দাঁড়িয়েছে ৯৭.৪৯ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৭৬ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ৩৩ হাজার ৩৭৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৯১ হাজার ৫১৬, যা মোট আক্রান্তের ১.১৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৫ লক্ষ ৯২ হাজার ১৩৫টি নমুনা পরীক্ষা হয়েছে। এর ফলে, সামগ্রিকভাবে টিকাকরণের সংখ্যা দাঁড়িয়েছে ৫৪ কোটি ১ লক্ষ ৯৬ হাজার ৯৮৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.২৬ শতাংশ, যা গত ৭৮ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ২.১০ শতাংশ। দৈনিক-ভিত্তিতে আক্রান্তের হার গত ১২ দিন ৩ শতাংশের নীচে রয়েছে এবং গত ৯৬ দিন ৫ শতাংশের নীচে।
CG/BD/DM/
(Visitor Counter : 133
আবাসনএবংশহরাঞ্চলেরদারিদ্র্যদূরীকরণমন্ত্রক
অগ্রীম গৃহ ঋণে সুদের হার এক বছরের জন্য ৮.৫ শতাংশ থেকে কমিয়ে ৭.৯ শতাংশ করা হয়েছে
নয়াদিল্লি, ০৪ অক্টোবর, ২০১৯
অগ্রীম গৃহ ঋণের ক্ষেত্রে ঋণের পরিমাণ নির্বিশেষে গৃহ ঋণে সুদের হার এক বছরের জন্য ৮.৫ শতাংশ থেকে কমিয়ে ৭.৯ শতাংশ করা হয়েছে। সুদের এই হার এ বছর পয়লা অক্টোবর থেকে কার্যকর হবে। স্থায়ী কর্মচারীরা ছাড়াও অস্থায়ী কর্মী, যাঁরা পাঁচ বছর এক নাগাড়ে কাজ করেছেন, তাঁরা সকলেই সুদ ছাড়ের সুবিধা পাবেন। সমস্ত মন্ত্রক ও দপ্তরকে তাদের কর্মচারীদের জন্য আগাম গৃহ ঋণে অনুমতি দানের ক্ষমতা দেওয়া হয়েছে।
কেন্দ্রীয় সরকারি কর্মচারীদেরকে আগাম গৃহ ঋণের সুবিধা প্রদানের উদ্দেশ্য হ’ল নিজেদের বাড়ি তৈরি করা বা আবাসন ক্রয় করা।
SSS/BD/SB
(Visitor Counter : 65
প্রধানমন্ত্রীরদপ্তর
শ্রীলঙ্কায় ভয়াবহ বিস্ফোরণের নিন্দা জানিয়েছেন প্রধানমন্ত্রী নরেন্দ্র মোদী
নয়াদিল্লি, ২১ এপ্রিল,, ২০১৯
শ্রীলঙ্কায় ভয়াবহ বিস্ফোরণের নিন্দা জানিয়েছেন প্রধানমন্ত্রী শ্রী নরেন্দ্র মোদী।
তিনি বলেছেন, “শ্রীলঙ্কায় এই বিস্ফোরণের নিন্দার কোন ভাষা নেই। এই অঞ্চলে এ ধরণের বর্বরোচিত ঘটনার কোন জায়গা নেই। শ্রীলঙ্কার মানুষের পাশে রয়েছে ভারত। মৃতদের পরিবারবর্গকে সমবেদনা এবং আহতদের দ্রুত আরোগ্য কামনা করছি।”
CG/SS/NS
(Visitor Counter : 69
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান হাজিরায় সেল ইন্ডিয়ার এলএনজি ট্রাক লোডিং ইউনিটের উদ্বোধন করেছেন
নয়াদিল্লী, ১৯ জানুয়ারি, ২০২১
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান আজ গুজরাটের হাজিরায় সেল ইন্ডিয়ার এলএনজি ট্রাক লোডিং ইউনিটের উদ্বোধন করেছেন। অনুষ্ঠানে কেন্দ্রীয় মন্ত্রী বলেন, যেসব এলাকায় এখনও পর্যন্ত কোনও গ্যাস পাইপ লাইন পৌঁছয়নি, সেইসব জায়গায় প্রাকৃতিক গ্যাসের প্রাপ্যতা বাড়িয়ে তুলবে এবং এলএনজি গ্যাসের ব্যবহারে সুযোগ-সুবিধা বৃদ্ধিতে বিশেষ সাহায্য করবে এই ব্যবস্থাপনা।
এই উল্লেখযোগ্য উদ্যোগ গ্রহণের জন্য সেল ইন্ডিয়ার কর্মীদের উচ্ছ্বসিত প্রশংসা করে শ্রী প্রধান বলেন, এতে এলএনজি ক্ষেত্রে প্রতিযোগিতা বৃদ্ধি পাবে, পাশাপাশি নতুন বাজারের উত্থান ঘটবে। তিনি আরও জানান, এরফলে নতুন কর্মসংস্থানের সুযোগ তৈরি হবে এবং শিল্প ক্ষেত্রে স্বচ্ছ জ্বালানীর ব্যবহার সুনিশ্চিত করবে ও পরিবেশ সুরক্ষায় বিশেষ সহায়তা প্রদান করবে। শ্রী প্রধান বলেন, দেশের স্বচ্ছ ও সবুজ ভবিষ্যত গড়ে তোলার ক্ষেত্রে এটি একটি বড় পদক্ষেপ। তিনি জানান, প্রাকৃতিক গ্যাস ভিত্তিক অর্থনীতি ক্ষেত্রে আমূল পরিবর্তন নিয়ে আসা, জলবায়ু পরিবর্তনের সমস্যা রোধ এবং আত্মনির্ভর ভারত গঠনে সরকার প্রতিশ্রুতিবদ্ধ। পরিবহণ ক্ষেত্রে জ্বালানী হিসেবে এলএনজি-কে ব্যবহারে বিষয়ে উৎসাহদানে প্রয়োজনীয় পরিকাঠামো তৈরি করা এবং ভারতে পরিবেশ সহায়ক স্বচ্ছ শক্তির লক্ষ্য পূরণে সেল ইন্ডিয়া যে প্রয়াস চালিয়েছে তার জন্য ধন্যবাদও জানান কেন্দ্রীয় মন্ত্রী।
প্রধানমন্ত্রীরদপ্তর
নেপাল সফরের প্রাক্কালে প্রধানমন্ত্রী শ্রী নরেন্দ্র মোদীর বিবৃতি
নয়াদিল্লি, ১০ এপ্রিল, ২০১৮
প্রধানমন্ত্রী শ্রী নরেন্দ্র মোদী তাঁর নেপাল সফরের উদ্দেশে রওনা হওয়ার প্রাক্কালে আজ এক বিবৃতি মারফৎজানিয়েছেন যে নেপালের প্রধানমন্ত্রী মিঃ কে পি শর্মা ওলি-র আমন্ত্রণে আগামী দু’দিন, অর্থাৎ ১১ ও ১২ মে নেপাল সফর করবেন তিনি। প্রধানমন্ত্রী হিসাবে এটি হবে তাঁর তৃতীয় নেপাল সফর।নেপালের সঙ্গে ভারতের এবং ব্যক্তিগতভাবে তাঁর যে বহুদিনের এক নিবিড় মৈত্রী সম্পর্ক রয়েছে, তাঁর এই সফরসূচি অগ্রাধিকারের ভিত্তিতে সে কথাই প্রতিফলিত করে।
প্রধানমন্ত্রী তাঁর বিবৃতিতে আরও জানিয়েছেন যে, গত মাসে নেপালের প্রধানমন্ত্রী মিঃ ওলি-র ভারত সফরের পরে পরেই তাঁর বর্তমান নেপাল সফর। উচ্চ পর্যায়ের নিয়মিত আলাপ-আলোচনার মাধ্যমে ‘প্রতিবেশীই প্রথম’ নীতির প্রতি ভারত সরকারের অঙ্গীকারবদ্ধতার বিষয়টি সুপরিস্ফুট। কারণ, ‘সব কা সাথ সব কা বিকাশ’ – এই মন্ত্র অবলম্বন করে এগিয়ে যেতে আগ্রহী আমাদের দেশ।
গত কয়েক বছরে বেশ কয়েকটি দ্বিপাক্ষিক সংযোগ ও যোগাযোগ তথা উন্নয়ন প্রকল্পের কাজ যৌথ সহযোগিতার মাধ্যমে সম্পূর্ণ করেছে ভারত ও নেপাল। দু’দেশের জনসাধারণের স্বার্থে রূপান্তরমুখী বেশ কিছু উদ্যোগও গ্রহণ করা হয়েছে দু’দেশের পক্ষ থেকে।
শ্রী মোদী জানিয়েছেন যে, পারস্পরিক স্বার্থ-সংশ্লিষ্ট বিষয়গুলিতে নেপালের প্রধানমন্ত্রীর সঙ্গে নয়াদিল্লিতে যে আলাপ-আলোচনা অনুষ্ঠিত হয়েছে, তারই সূত্র ধরে এই আলোচনাকে আরও এগিয়ে নিয়ে যাওয়ার সুযোগ পাবেন তিনি এবং প্রধানমন্ত্রী ওলি। বিভিন্ন ক্ষেত্রে সহযোগিতামূলক অংশীদারিত্বের প্রসারে তাঁরা যে বিশেষভাবে আগ্রহী, একথাও তাঁর বিবৃতিতে ব্যক্ত করেছেন প্রধানমন্ত্রী।
কাঠমান্ডু ছাড়াও, জনকপুর এবং মুক্তিনাথ যেতে আগ্রহী ভারতের প্রধানমন্ত্রী। ঐ দুটি স্থানে প্রতি বছর ব্যাপক সমাবেশ ও সমাগম ঘটে বহু সংখ্যক তীর্থযাত্রীর। ভারত ও নেপালের জনসাধারণের মধ্যে যে এক সুপ্রাচীন ও বলিষ্ঠ সাংস্কৃতিক তথা ধর্মীয় সম্পর্ক রয়েছে, এই ঘটনা তার এক উজ্জ্বল উদাহরণ বলে মনে করেন শ্রী নরেন্দ্র মোদী।
ভারতের প্রধানমন্ত্রী তাঁর বিবৃতিতে আরও বলেছেন যে, গণতন্ত্রের সুফল আহরণে এবং দ্রুত অর্থনৈতিক বিকাশ ও অগ্রগতি সম্ভব করে তুলতে এক নতুন যুগে প্রবেশ করতে চলেছে নেপাল। তাঁদের এই প্রচেষ্টায়ভারত যে নিরন্তর সহযোগী হয়ে উঠতে আগ্রহী, একথাও শ্রী মোদী ব্যক্ত করেছেন তাঁর বিবৃতিতে। তিনি বলেছেন যে, ‘সমৃদ্ধ নেপাল সুখী নেপাল’ – এই দর্শন ও চিন্তাভাবনাকে বাস্তবায়িত করতে ভারত বরাবরই থাকবে নেপালের পাশে।
নেপালের রাজনৈতিক নেতৃবৃন্দ এবং বন্ধুস্থানীয় ব্যক্তিদের সঙ্গে মিলিত হওয়ার আগ্রহও প্রকাশ করেছেন ভারতের প্রধানমন্ত্রী। তিনি বলেছেন, তাঁর এই সফর যে দু’দেশের জনসাধারণের মধ্যে সম্পর্কের বাতাবরণ আরও প্রসারিত করবে, সে বিষয়ে তিনি নিশ্চিতভাবেই আশাবাদী। তাঁর মতে, পারস্পরিক শুভেচ্ছা, কল্যাণ ও সমঝোতার ভিত্তিতেই এই লক্ষ্যে পৌঁছনো সম্ভব।
CG/SKD/DM/…
(Visitor Counter : 54